Afslutningen på Bayeux-tapetet, som hænger på et museum i Bayeux i Nordfrankrig, mangler, men kan fra 15. september ses i en hestestald i Vendsyssel sammen med resten af det 70 meter lange og 0,5 meter høje billedtæppe.

Der er tale om en kopi, som kan ses i en specialbygget montre i den nyrenoverede hestestald på Børglum Kloster i Vendsyssel.

De første 70 meter blev hængt op på klostret i maj 2015. Afslutningen på 3,10 meter blev færdigbroderet 25. juni og afsløres og hænges op på klostret om 12 dage.